KEMPELEN UTAZÁSAI

„A Török megverte sakkban Európa nagyhatalmú urait, a Habsburg uralkodóház tagjain kívül Napóleont, II. Katalin cárnőt, Nagy Frigyest és másokat.”

Nézd meg a történelmi atlaszon: hova kellett Kempelen Farkasnak utaznia, hogy a Török ezekkel az uralkodókkal sakkozhasson?

Vajon hogyan utazott oda? Nézz utána, volt-e már akkor vasútközlekedés! (Nem, a Török 1769-ben készült el, az első gőzvontatású közforgalmi vasút azonban csak 1825-től üzemelt.)

Milyen más híres történelmi személyiségek, tudósok próbálhatták volna ki a Törököt (mert az idő és a hely ezt lehetővé tette volna)?

Válassz ki egy fontos 18. századi eseményt, amelyen ott lehetett volna a Török!

<https://hu.wikipedia.org/wiki/18._sz%C3%A1zad>

Képzeld el és rajzold le vagy játsszátok el a jelenetet, amint a történelmi esemény szereplői beszélgetnek, és nem is sejtik, hogy a szobában lévő sakkozógépben kihallgatja őket valaki! Vajon mire gondolhatott a kis termetű sakkmester?